open-index/open-wikipedia-markdown huggingface dataset:
Undersjøisk tunnel

**Undersjøisk tunnel** er ein tunnel for bil- eller jarnbanetrafikk som går under eit sund, ei elv eller ein innsjø. Nemninga undersjøisk tunnel vert i somme høve òg nytta av tunnelar som på det djupaste ligg under nivået for havoverflata jamvel om heile tunnelen ligg i landfast grunn. Eit av momenta som taler for undersjøisk tunnel i staden for bru, er at terrenget i området ville gjere at ei bru ville måtte byggjast særs høg av omsyn til skipsleia som brua kryssar. Kostnadene er soleis ofte avgjerande for om det vert bygd bru eller tunnel. Somme stader vert bru og tunnel kombinert av omsyn til skipstrafikken, som til dømes på Øresundsambandet mellom Amager i Danmark og Malmø (Limhamn) i Sverige, der strekninga mellom Amagar og ei kustig øy, Peberholm, ligg i tunnel og resten på bru.

Vanlegvis vert undersjøiske tunnelar bygd der det er berggrunn, og tunnelen vert bora eller sprengd ut på same vis som fjelltunnelar på land vert bygde. Der vatnet ikkje er djupt og botntilhøva egnar seg, kan tunnelen byggjast i tørrdokk på land som seksjonar av store metallrøyr eller betongelement som slepast til staden og senkast ned i ei utgravd renne på botnen, der dei vert sette vasstett saman og halde ned med ballast av stein eller betong. Slike undersjøiske tunnelar vert vanlegvis kalla senketunnelar. Tunnelen under vatnet i Bjørvika i Oslo frå 2010 vart såleis laga av betongelement på dette viset, bygd i ei tørrdokk på Hanøytangen på Askøy ved Bergen og slept kring kysten til Bjørvika.

Vatn som sig inn i undersjøiske tunnelar vert pumpa ut. Av omsyn til tryggleiken, er det laga til store basseng på den lågaste staden som kan samle opp store mengder vatn dersom pumpene stoggar av straummangel eller andre årsaker, slik at det ikkje skal vere fare for at trafikantane i tunnelen vert hindra eller skada.

## Sjå òg
*Senketunnel
Al-Mughraqa

**Al-Mughraqa** (arabisk المغراقة, òg kalla **Abu Middein**) er ein palestinsk by i Gaza guvernement på Gazastripa, seks kilometer sørvest for Gaza by. I følgje Palestinsk statistisk sentralbyrå (PCBS) hadde al-Mughraqa eit folketal på 5&nbsp;075 i 2006. 

## Kjelder

**Denne artikkelen bygger på «[[:en:Al-Mughraqa|Al-Mughraqa]]» frå ,  den 30. september 2015.* 
*** oppgav desse kjeldene:*
Al-Zahra

**Al-Zahra** (arabisk الزهراء) er ein palestinsk kommune i Gaza guvernement, sør for Gaza og sentralt på Gazastripa. Her ligg Universitetet i Palestina. I 2009 hadde han eit folketal på 3&nbsp;085.

## Kjelder

**Denne artikkelen bygger på «[[:en:Al-Zahra|Al-Zahra]]» frå ,  den 30. september 2015.* 
*** oppgav desse kjeldene:*
Juhor ad-Dik

**Juhor ad-Dik** (arabisk جحر الديك) er ein palestinsk landsby i Gaza guvernement, sør for Gaza by, sentralt på Gazastripa. I følgje Palestinsk statistisk sentralbyrå (PCBS) hadde landsbyen eit folketal på 3&nbsp;200 innbyggjarar i 2006. 

Tretten innbyggjarar, inkludert minst to barn, vart drepne og 18 andre skadde då israelske stridsvogner skautmot ein moské og to hus i landsbyen den 16. april 2008. Under Gazakrigen vart kjempa ofte israelske soldatar og palestinsk milits nær Juhor ad-Dik. 

## Kjelder

**Denne artikkelen bygger på «[[:en:Juhor ad-Dik|Juhor ad-Dik]]» frå ,  den 30. september 2015.* 
*** oppgav desse kjeldene:*
Az-Zawayda

**Az-Zawayda** (arabisk الزوايده, òg skrive **Zawaida**) er ein palestinsk by i Deir al-Balah guvernement kring tre kilometer nordaust for byen Deir al-Balah og like vest for Maghazi flyktningleir. I følgje Palestinsk statistisk sentralbyrå (PCBS) har byen kring 20&nbsp;000 innbyggjarar (2014).

## Kjelder

**Denne artikkelen bygger på «[[:en:Az-Zawayda|Az-Zawayda]]» frå ,  den 30. september 2015.* 
*** oppgav desse kjeldene:*
Madinat al-Awda

**Madinat al-Awda** (arabisk مَدينَة العودة) er ein palestinsk landsby i Gaza guvernement i dei nordvestlege forstadane til Gaza by langs middelhavskysten og mellom al-Shati-leiren og al-Atatra. Folketalet i 1997 Palestinsk statistisk sentralbyrå (PCBS) var 420, og det steig til 590 i 2006.

## Kjelder

**Denne artikkelen bygger på «[[:en:Madinat al-Awda|Madinat al-Awda]]» frå ,  den 30. september 2015.* 
*** oppgav desse kjeldene:*
Al-Musaddar

**Al-Musaddar** (arabisk المُصَدّر) er ein palestinsk landsby sentralt på Gazastripa i Deir al-Balah guvernement, aust for Deir al-Balah, sør for Maghazi flyktningleir og vest for grensa til Israel. I 1997 var folketalet 1&nbsp;277 og dette auka i 2006 til 1&nbsp;840 i følgje Palestinsk statistisk sentralbyrå (PCBS).

## Kjelder

**Denne artikkelen bygger på «[[:en:Al-Musaddar|Al-Musaddar]]» frå ,  den 30. september 2015.* 
*** oppgav desse kjeldene:*
Wadi as-Salqa

**Wadi as-Salqa** (arabisk وادي السلقة} er ein palestinsk jordbruksby i Deir al-Balah guvernement, sør for Deir al-Balah. I følgje Palestinsk statistisk sentralbyrå (PCBS) hadde kommunen eit folketal på 4&nbsp;660 i 2006.

## Kjelder

**Denne artikkelen bygger på «[[:en:Wadi as-Salqa|Wadi as-Salqa]]» frå ,  den 30. september 2015.* 
*** oppgav desse kjeldene:*
Arild Mathisen

**Arild Mathisen** () er ein norsk tidlegare fotballspelar frå Drammen. Han spelte 29 landskampar for Noreg i tida 1965 til 1971, alle som sideback.

Mathisen spelte i yngre år på midtbana til Åssiden IL. I 1962 var han i militærteneste i Nord-Noreg, han spelte då for Harstad IL og var med på å verte nordnorsk cupemeister, mellom andre saman med Trygve Bornø. Frå 1965 til 1968 var han sideback i Vålerengen, som i hans fyrste sesong vart seriemeister for aller fyrste gong. Etter eit par mangre år i Vålerengen, melde han våren 1969 seg til teneste for Strømsgodset IF i heimbyen. Her fekk han oppleve stor suksess allereie i 1969, med cuptriumf på Ullevaal stadion, og endå meir i 1970, då laget sigra i både serien og cupen. Etter fire sesongar i Strømsgodset, avslutta med ein sesong. 1973-sesongen, Mjøndalen.

### Merittar
*Seriemeister: 1965 med Vålerengens IF
*Norsk meister: 1969 og 1970 med Strømsgodset IF
*Seriemeister: 1970 med Strømsgodset IF

## Kjelder

**Denne artikkelen bygger på «[[:nb:Arild Mathisen|Arild Mathisen]]» frå ,  den 30. september 2015.*
Frode Larsen

**Frode Larsen** () var ein norsk tidlegare fotballspelar frå Bergen som var aktiv i SK Brann i åra frå 1967 til 1979. Den dribleglade vengspelaren hadde sine beste sesongar midt på 1970-talet. I 1975 spelte han sju landskampar på den norske høgrevengen, utan å skåre mål. Larsen vart cupmeister med Brann i 1972 og 1976. Han spelte 161 seriekampar og skåra 15 seriemål for klubben.

Han var far til komikaren Calle Hellevang-Larsen i Raske Menn.

## Kjelder

*brann.no
*fotball.no
Geir Karlsen

**Geir Sigurd Karlsen** () er ein norsk tidlegare fotballspelar frå Skien. I åra frå 1969 til 1977 var han 32 gongar målvaktar for Noreg i A-landskampar.  

Karlsen debuterte på Odds Ballklubb i 1966, enno 17 år gammal. Sesongane 1970-73 stod han i mål for Rosenborg Ballklub, der han i sin andre sesong vart både seriemeister og cupmeister. Seinhaustes 1973 vart han overført til den skotske klubben Dunfermline Athletic. Etter to år i Skottland tok han over som burvaktar i osloklubben Vålerengen, der han spelte ut 1979-sesongen. Til sist avslutta han slik han byrja, med fire sesongar i Odd.

### Merittar
*Seriemeister: 1971 med Rosenborg
*Noregsmeister: 1971 med Rosenborg

## Kjelder

**Denne artikkelen bygger på «[[:nb:Geir Karlsen|Geir Karlsen]]» frå ,  den 30. september 2015.*
Finn Gundersen

**Finn Harry Gundersen** () var ein norsk fotball- og ishockeyspelar frå Oslo. Han spelte 10 landskampar i fotball og 17 i ishockey.

### Fotball
Gundersen spelte for IK Skeid frå 1952 til 1957, då han vart profesjonell i den italienske klubben Verona FC. Etter to sesongar i Verona gjekk han tilbake til Skeid og var aktiv til og med 1962. Han var med på å vinne tre strake cupfinalar med Skeid i 1954, 1955 og 1956. Frå 1963 spelte han fem sesongar i 4. divisjon med Slemmestad IF.

Gundersen debuterte på fotball-landslaget i 1955. I landskampen mot Sverige på Ullevaal stadion 16. september 1956 kom han inn som innbyttar og skåra to mål i ein kamp som enda 3-1. Han spelte sin  tiande og siste landskamp då han kom heim frå Italia i 1959, utan å ha skåra fleire landslagsmål. Gundersen «kunne forene eleganse med raffinert posisjonsspill når han fikk utfolde seg som indreløper eller aller helst winghalf».

### Ishockey
I ishockey spelte Gundersen på osloklubben Tigrene. Han deltok for Noreg under Vinter-OL 1952 i Oslo, der Noreg enda på niendeplass. Til saman spelte han 17 landskampar.

### Merittar
*Cupmeister: 1954, 1955 og 1956 med Skeid

## Kjelder

**Denne artikkelen bygger på «[[:nb:Finn Gundersen|Finn Gundersen]]» frå ,  den 1. oktober 2015.*
Arne Winther

**Arne Winther** () var ein norsk fotballspelar som spelte 14 sesongar på IK Skeid i Oslo. Frå 1949 til 1962 deltok forsvarsspelaren i 430 klubbkampar og fekk med seg fire cuptriumfar. Mellom 1955 og 1962 aksla Winther den norske langstrøya sju gongar, utan å kome på skåringslista.

### Merittar
*Norsk meister: 1954, 1955, 1956 og 1958 med Skeid

## Kjelder

**Denne artikkelen bygger på «[[:nb:Arne Winther|Arne Winther]]» frå ,  den 1. oktober 2015.*
Svein Bjørn Olsen

**Svein Bjørn Olsen** () var ein norsk fotballspelar som i ti landskampar vakta måla på det norske landslaget. Olsen spelte på Sandefjords BK fram til 1965. Framfor 1966-sesongen melde han overgang til Lyn i Oslo. Gjennom sju sesongar var han med å vinne to cupmeisterskap og eitt seriemeisterskap. Frå 1973 spelte han på Sarpsborg FK. Olsen var målvakt for Noreg i ti landskampar åra 1968-71.

### Merittar
*Noregsmeister: 1967 og 1968 med Lyn
*Seriemeister: 1968 med Lyn
*Tapande cupfinalist: 1970 med Lyn
Geir Lundestad

**Geir Lundestad** () var ein norsk historikar og professor ved Universitetet i Oslo. Han var direktør for Det norske Nobelinstituttet frå 1990 til 2014.

## Kjelder

## Bakgrunnsstoff

*
Erik Johansen

**Erik Johansen** () var ein norsk fotballspelar frå Gjøvik, som i tida 1961-69 spelte 39 landskampar for Noreg. Han vart norsk meister med Gjøvik-Lyn i 1962.

Johansen spelte for Gjøvik-Lyn i tida 1960-66. Han var sentral då Gjøvik-laget i 1962 spelte seg fram til cupfinalen, og vann denne med 2-0 over Vard frå Haugesund. Frå 1967-sesongen melde han overgang til IK Skeid i Oslo og spelte fire sesongar for osloklubben. 

Johansen spelte 39 landskampar for Noreg frå debuten i Moskva mot Sovjetunionen 1. juli 1961, via sigeren over Skottland i 1963, der han skåra eitt av dei fire norske måla, til 3-0-triumfen over Jugoslavia, og til dess han spelte sin siste landskamp i 1969-sesongen. Gjennom desse kampane fekk han nettkjenning ni gongar.

## Merittar
*Norsk meister: 1962 med Gjøvik-Lyn

## Kjelder

**Denne artikkelen bygger på «[[:nb:Erik Johansen|Erik Johansen]]» frå ,  den 1. oktober 2015.*
Beit Sahour

**Beit Sahour** (arabisk بيت ساحور) er ein palestinsk by aust for Betlehem i Den palestinske sjølvstyresmakta. Folketalet er 12&nbsp;367, der 80 % er kristne (dei fleste gresk-ortodokse) og 20 % muslimar.

## Historie
I 1596 stod Beit Sahour oppført i osmanske skattelister som to landsbyar i Quds *[[nahiyah]]* i Quds *[[Sanjak|liwa]]*. Beit Sahour an-Nasara eit folketal på 15 muslimske hushaldningar og 9 ungkarar. Beit Sahour al-Wadi (identifisert som Beit Sahour al-Atiqa) hadde eit folketal på 40 muslimske hushaldningar. Dei to landsbane betalte skatt for kveite, bygg, vindruer eller frukttre, og geiter eller bikubar.

## Kjelder

**Denne artikkelen bygger på «[[:en:Beit Sahour|Beit Sahour]]» frå ,  den 1. oktober 2015.* 
*** oppgav desse kjeldene:*


## Bakgrunnsstoff
* Beit Sahour kommune
Sportsklubben Gjøvik-Lyn

**Fotballklubben Gjøvik-Lyn** er ein fotballklubb i Gjøvik, stifta 1. februar 1902. A-laget for menn spelar i 3. divisjon avdeling 1 (2020).  Gjøvik-Lyn vart norsk meister i 1962, etter å ha vunne 2-0 over Vard frå Haugesund. Også i 1914 spelte klubben NM-finale, då vart det tap mot osloklubben Frigg. Laget spelar i heilkvite drakter.

### Soge
Laget vart stifta med Sportsklubben Thor, eit namn som året etter vart bytta til Sportsklubben Lyn. Etter at ski- og skeiseavdelingane i klubben braut ut i 1910, skifta den atter namn, då til Fotballklubben Lyn. Klubben nådde NM-finalen i 1914, ein kamp Frigg vann 4–2. To år seinare kom Lyn til semifinale i NM, men tapte mot Ørn frå Horten. Også i 1924 spelte klubben seg til semifinale i cupen, då vart det tapt mot Odds Ballklubb. 
 
I 1949 vart klubbnamnet endra til **Sportsklubben Gjøvik-Lyn**, for ikkje å verte forveksla med Lyn frå Oslo. Klubben spelte i Landsdelsserien fram til 1962, då det makta å kvalifiserse seg til 1. divisjon. Same året vann Gjøvik-Lyn noregsmeisterskapen med 2-0 over Vard i finalen, begge finalemåla putta av Rolf Bjørn Backe. Også i den komande sesongane gjorde laget det godt i NM, med semfinalespel i 1963, 1965 og 1966. Opphaldet i 1. divisjon varte eitt einaste år, 1963, då klubben vart nummer ti og sist. Gjøvik-Lyn rykte ned frå 2. divisjon i 1968, og har aldri sidan spelt på nivå to i norsk fotball.

Frå 2014 heiter laget Fotballklubben Gjøvik-Lyn.

## Kjelder

**Denne artikkelen bygger på «[[:nb:Gjøvik-Lyn|Gjøvik-Lyn]]» frå ,  den 1. oktober 2015.*
Hans Nordahl

**Hans Nordahl** () var ein norsk fotballspelar frå Oslo. Han spelte i alle år for IK Skeid og vart cupmeister fem gongar i tida 1947-58.

Indreløparen Nordahl spelte for Skeid i over 20 år. Han la opp fyrst etter 1960-sesongen, 42 år gammal. Gjennom dei mange sesongane var han ofte den mest sentrale spelarane bak dei fem NM-triumfane til Skeid. Etter å ha vunne cupfinalen i 1947, kom den store perioden frå 1954 til 1958, då Skeid og Nordahl vann fire av dei fem NM-finalane. Han var nær 40-og-eit-halvt år gammal då han vart norsk meister siste gongen, og er med det den eldste fotballspelaren som har vunne NM-gull. I alt spelte 544 kampar på Skeid.

Nordahl debuterte for Noregs landslag 2. oktober 1938 i Stockholm, og skåra eitt av måla då heimelaget måtte tole tap 2-3. Han spelte sin 19. og siste landskamp i 1954, etter å ha skåra i alt åtte landslagsmål.

### Merittar
*Norsk meister: 1947, 1954, 1955, 1956 og 1958 med Skeid

## Kjelder

**Denne artikkelen bygger på «[[:nb:Hans Nordahl|Hans Nordahl]]» frå ,  den 1. oktober 2015.*
Beit Jala

**Beit Jala** (arabisk بيت جالا) er ein palestinsk, kristen by i Betlehem guvernement på Vestbreidda. Beit Jala ligg 10&nbsp;km sør for Jerusalem, på vestsida av Hebronvegen, ovanfor Betlehem, 825 meter over havet. I 2007 hadde Beit Jala 11&nbsp;758 innbyggjarar i følgje Palestinsk statistisk sentralbyrå. Kring 75 % av folkesetnaden var kristne (hovudsakleg gresk-ortodokse) og kring 25 % muslimar.

## Historie

### Osmansk tid
På 1500-talet var Beit Jala ein stor landsby med kristne og muslimske bønder. Mot slutten av 1500-talet var nesten alle innbyggjarane i Beit Jala kristne, med eit folketal på 239 kristne menn og seks muslimske menn. Landsbyen produserte meir kveite og bygg en områda rundt. Beit Jala betalte skatt for dette, i tillegg til fiken, honning, og geiter. Han hadde ein av seks olivenpresser i Jerusalem-distriktet på 1500-talet.

Innbyggjarane i Beit Jala deltok i bondeopprøret i Palestina i 1834 mot Ibrahim Pasha, den egyptiske guvernøren i Syria. Ein meinte at innbyggjarane hadde teke del i plyndringa av egyptisk eigedom, og 31. mai gjekk egyptiske soldatar til åtak mot landsbyen. Ibrahim Pasha stoppa åtaket, men minst 33 menn og kvinner vart drepne. I tillegg vart alle dyra i landsbyen fjerna. Åtaket mot Beit Jala førte til opprør frå Ta'amira-stamma, ei lokal beduin-stamme, som gjekk inn i Betlehem for å hjelpe til med forsvaret der.

I 1952 gjekk Det israelske forsvaret til eit hemnåtak mot Beit Jala, der sju sivile vart drepne og det vart klaga på at Israel hadde brote våpenkvileavtalen. Dei sameinte nasjonane sin organisasjon for overvaking av våpenkvile fordømde Israel for å ha brote avtalen.

Den palestinske sjølvstyresmakta tok kontroll over byen etter Osloavtalen i 1993.

## Kjelder


**Denne artikkelen bygger på «[[:en:Beit Jala|Beit Jala]]» frå ,  den 1. oktober 2015.* 
*** oppgav desse kjeldene:*
*
* (p. 20)
* (p.&nbsp;915)
* (s. 113- 119)
* 
* (p.&nbsp;121)
*
*
* (p. 286)
* (p. 322 )
* (p. 322 ff )
*


## Bakgrunnsstoff
*Offisiell nettstad
Finn Thorsen

**Finn Thorsen** ()er ein norsk tidlegare idrettsutøvar frå Hamar, mest kjend som fotballspelar, var også aktiv skeiseløpar nokre år. Mellom 1962 og 1971 spelte han 48 landskampar for Noreg på midtstopparplass. 

Thorsen var i yngre år like kjend for sine prestasjonar på skeisebana, som på fotballbana. I 1959 vart norsk juniormeister i skeiseløp, som medlem av Hamar Idrettslag. Den 16. september 1962 debuterte han som midtstoppar (senterhalf) for Noreg på Ullevaal stadion, ein landskamp som enda med norsk siger 2-1 over Sverige.

Vinteren 1963 vart hans siste på skeiser, og han melde overgang frå fotballavdelinga i Hamarkameratene til IK Skeid våren 1963. Gjennom fem sesongar i osloklubben vann han to cupgull og var sentral då Skeid vann sitt einaste seriegull i 1966. Då Hamarkameratene i 1968 var på plass i 2. divisjon, vende han tilbake til fødebyen. Sesongane 1970-73 spelte Thorsen og Hamarkameratene i 1. divisjon, den fyrste sesongen kom laget på bronseplassen i serien.

Thorsen spelte 48 landskampar for Noreg i tida fram til 1971. Han var med både då Skottland vart slått 4-3 i Bergen i 1963 og i 3-0-sigeren over Jugoslavia i 1965. Thorsen var «en sikker og elegant stopper, eksemplarisk ren i taklingene og presis i avleveringene».

### Merittar
*Norsk meister: 1963 og 1965 med Skeid
*Seriemeister: 1966 med Skeid

## Kjelder


**Denne artikkelen bygger på «[[:nb:Finn Thorsen|Finn Thorsen]]» frå ,  den 1. oktober 2015.*
Tor Alsaker-Nøstdahl

**Tor Ivar Alsaker-Nøstdahl** () er ein norsk tidlegare fotballspelar og idrettsleiar frå Drammen. Han spelte 16 sesongar på Strømsgodset IF og vart cupmeister tre gongar og seriemeister ein gong.

Alsaker-Nøstdahl spelte 329 obligatoriske kampar for Strømsgodset i tida 1962-77. Han var med på å spele laget opp frå 4. divisjon til 1. divisjon i løpet av få sesongar. Frå slutten av 1960-åra og til midt på 1970-talet var laget eit av dei aller beste i Noreg, med sigrar i NM-cupen i 1969, 1970 og 1973, samt seriemeisterskap i 1970. 

I tida frå 1967 til 1972 spelte Alsaker-Nøstdahl 10 landskampar, alltid frå sin vande midtstopparplass. Han utmerkte seg ved si store fart.

Seinare var Alsaker-Nøstdahl formann i Strømsgodset Idrettsforening, i 1999 utnemnd til heidersmedlem.

### Merittar
*Norsk meister: 1969, 1970 og 1973 med Strømsgodset
*Seriemeister: 1970 med Strømsgodset

## Kjelder

**Denne artikkelen bygger på «[[:nb:Tor Alsaker-Nøstdahl|Tor Alsaker-Nøstdahl]]» frå ,  den 1. oktober 2015.*
Jannatah

**Jannatah** (arabisk ﺠﻨﺎﺘ) er ein palestinsk by sentralt på Vestbreidda 5&nbsp;km sør for Betlehem i Betlehem guvernement. Av landsbyar i nærleiken finn ein Hindaza i nord og Tuqu' i sør. Han ligg 570 meter over havet. 

I 2007 hadde Jannatah i følgje Palestinsk statistisk sentralbyrå (PCBS) eit folketal på 5&nbsp;416, eller 860 hushaldningar. 

## Kjelder

**Denne artikkelen bygger på «[[:en:Jannatah|Jannatah]]» frå ,  den 1. oktober 2015.* 
*** oppgav desse kjeldene: *
Al-Dawha

**Al-Dawha** (arabisk الدوحة) er eit palestinsk område i Beit Jala, to kilometer sørvest for Betlehem. I følgje  Palestinsk statistisk sentralbyrå hadde byen eit folketal på 9&nbsp;753 i 2007 med ein kristen minoritet og muslimsk majoritet.

## Kjelder

**Denne artikkelen bygger på «[[:en:Al-Dawha|Al-Dawha]]» frå ,  den 1. oktober 2015.* 
*** oppgav desse kjeldene:*
Husan

**Husan** (arabisk حوسان) er ein palestinsk by nord for Gush Etzion regionale kommune, ni kilometer vest for Betlehem i Betlehem guvernement. I følgje Palestinsk statistisk sentralbyrå hadde Husan hadde eit folketal på 5&nbsp;511 i 2007.

## Etymologi
På arabisk, tyder *husan* «venleik». Namnet kan òg kome frå Hassan kloster, som seinare vart Husan. 

## Historie
Dei eldste funna i landsbyen er datert attende til jernalderen. Andre funn er gjort frå tida etter den babylonske eksiltida og frå mellomalderen. Dei opphavlege innbyggjarane kom frå Den arabiske halvøya og Jemen på 200-talet. Ein har òg funne keramikk frå bysantinsk tid.

### Osmansk tid
Husan, vart som resten av Palestina, ein del av Det osmanske riket i 1517, og i skattelister frå 1596, stod landsbyen oppført som ein del av Quds *[[nahiya]]* i Quds *[[liwa]]*. Han berre muslimske innbyggjarar med 12 hushaldningar og betalte skatt for kveite, bygg, sommaravlingar, vindruer og frukttre, grønsaker og frukthagar, tilfeldige inntekter, geiter og/eller bikubar.

Då den franske oppdagaren Victor Guérin vitja Husan i juni 1863, skreiv han at han låg på eit fjell. Seinare i august same året, skreiv at han staden berre var busett av eit fåtal innbyggjarar, og at husa låg kring eit tårn.

I 1883 skildra Palestine Exploration Fund i *Survey of Western Palestine* *Hausan* som ein liten steinlandsby på ein flat rygg, med ein bratt dal i nord og ein brunn i sør.

### Det britiske mandatet
I folketeljinga i 1922, utført av Dei britiske mandatstyresmaktene, hadde Husan ein muslimsk folkesetnad på 396 innbyggjarar. Dette auka i folketeljinga i 1931 til 540, framleis alle muslimar, i 122 hus.

I 1945 var folketalet 770, alle arabarar, som eigde 7&nbsp;252 dekar land i følgje ei offisiell landmåling. Av dette var 1&nbsp;972 dekar for korn, medan 37 dekar vart utbygd (urbant) land.

### Etter 1948
Etter den den arabisk-israelske krigen i 1948, og etter våpenkvileavtalen i 1949, var Husan under jordansk styre.

Den 27. oktober 1996 vart ein 10 år gammal palestinsk gutt slegen i hel av ein isarelsk busetjar, medan guten var på veg heim frå skulen. Han døydde av skadane dagen etter.

## Kjelder

**Denne artikkelen bygger på «[[:en:Husan|Husan]]» frå ,  den 1. oktober 2015.* 
*** oppgav desse kjeldene:*
*
* 
* 
* 
* 
*
* 
* 
*


## Bakgrunnsstoff
*Velkomen til Husan
Beit Fajjar

**Beit Fajjar** (arabisk بيت فجّار) er ein palestinsk by som ligg åtte kilometer sør for Betlehem i Betlehem guvernement, sentralt på Vestbreidda. I følgje Palestinsk statistisk sentralbyrå hadde byen eit folketal på over 11&nbsp;000 i 2007. 

## Historie
Ein trur Beit Fajjar var ein leirstad for den islamske kalifen Umar ibn al-Khattab. 

### Osmansk tid
Beit Fajjar var hovudsakleg jordbruksområde fram til 1800-talet, då han gradvis fekk eit meir urbant preg.

Den franske oppdagaren Victor Guérin vitja landsbyen i 1863, og skildra han som ein landsby på toppen av ein ås, med kring 400 innbyggjarar. Landsbybuarane gravla framleis sine døde i gravholer i berget, nedanfor landsbyen. I 1883 skildra Palestine Exploration Fund i «Survey of Western Palestina» Beit Fejjar som ein «liten steinlandsby på ein høg rygg. Han vert forsynt av norke fine kjelder og kjeldebrunnen Wady el Arrub».

### Det britiske mandatet

I folketeljinga i 1922 hadde Bait Fajjar 766 innbyggjarar, all muslimar. I folketeljinga i 1931 var folketalet i Beit Fajjar tald saman med Umm Salamuna, Marah Ma'alla og Marah Rabah. Det samla folketalet var 1043, framleis alle muslimar, i 258 hus.

I 1945 var folketalet i Beit Fajjar 1&nbsp;480 arabarar, som eigde 17&nbsp;292 mål land i følgje ei offisiell landmåling. 2&nbsp;572 mål var plantasjar og irrigert land, 2&nbsp;633 for korn, medan 87 mål var utbygd (urbant) land.

### Etter 1948
Etter den arabisk-israelske krigen i 1948, og etter våpenkvileavtalen i 1949, kom Beit Fajjar under jordansk styre, før han i 1967 vart okkupert av Israel. 

## Kjelder


**Denne artikkelen bygger på «[[:en:Beit Fajjar|Beit Fajjar]]» frå ,  den 1. oktober 2015.* 
*** oppgav desse kjeldene:*
*
*
* 
*
*
*


## Bakgrunnsstoff
*Velkomen til Bayt Fajjar
Battir

**Battir** (arabisk بتير) er ein palestinsk landsby på Vestbreidda, 6,4&nbsp;km vest for Betlehem, og sørvest for Jerusalem.

Battir har vore busett sidan jernalderen. Oldtidsbyen '''Betar''', òg skrive **Bittir**, **Bitir**, **Beitar**, var ei jødisk landsby på 100-talet evt og åstad for det siste slaget i Bar Kokhba-opprøret. Han var busett i bysantinsk og islamsk tid. Battir ligg like oppom Jaffa–Jerusalem-banen, som tente som våpenkvilelinje mellom Israel og Jordan frå 1949 til seksdagarskrigen, då han vart erobra av Israel. I 2007 hadde Battir eit folketal på kring 4&nbsp;000 og var under Den palestinske sjølvstyresmakta si kontroll.

## Historie
### Oldtida
Battir har blitt identifisert som staden Betar (òg kalla Beiter). Den moderne palestinske landsbyen er bygd kring den gamle staden *Khirbet el-Yahud* (arabisk, som tyder «ruinen til jødane» ) og var den siste skansen under det andre opprøret mot romarane, der leiaren Bar-Kokhba døydde i 135 evt.

### Nyare tid
I 1596 stod Battir oppført i osmanske skattelister som ein landsby i Quds *[[nahiya]]* i Quds *[[liwa]]*. Han hadde eit folketal på 24 muslimske hushaldningar og to ungkarar, og betalte skatt for kveite, sommaravlingar eller frukttre, og geiter eller bikubar.

Den franske oppdagaren Victor Guérin vitja staden i 1860-åra.

Palestine Exploration Fund skildra i *Survey of Western Palestine* i 1883 Battir som ein mellomstor landsby i ein djup dal.

På 1900-talet var utviklinga av Battir knytt til plasseringa langs jernbanen til Jerusalem, som gav tilkomst til marknadsplassen og inntekter frå passasjerar som tok seg ein pause under reisa. Under krigen i 1948 flykta dei fleste landsbybuarane, men Mustafa Hassan og nokre få andre vart verande att. Om kvelden tende dei lys i husa og om morgonen tok dei kyrna ut på beite. Då dei nærma seg landsbyen trudde isrealarane derfor at Battir framleis var busett og gav opp åtaket. Våpenkvilelinja vart trekt nær jernbanen, og Battir enda opp berre nokre meter aust for Jordan si grense med Israel. Minst 30 % av landområdet til Battir hamna på den israelske side av den grøne linja, men landsbybuarane fekk lov å behalde området, for å hindre at jernbanen vart øydelagd, og dermed vart dei dei einaste palestinarane som offisielt fekk lov til å krysse inn i Israel og arbeide på landområdet sitt før seksdagarskrigen.

Etter seksdagarskrigen i 1967 kom Battir under israelsk kontroll, men etter tilbaketrekkinga til Israel i 1995, har han blitt administrert av Den palestinske sjølvstyresmakta (PNA).

## Venskapsbyar
* Luton i Storbritannia

## Kjelder

**Denne artikkelen bygger på «[[:en:Battir|Battir]]» frå ,  den 1. oktober 2015.* 
*** oppgav desse kjeldene:*
*
*
*
*
*
*

## Bakgrunnsstoff
*Velkomen til Battir
Al-Khader i Betlehem

**Al-Khader** (arabisk الخضر) er ein palestinsk by i Betlehem guvernement sør på den sentrale Vestbreidda. Han ligg 5&nbsp;km vest for Betlehem. I følgje Palestinsk statistisk sentralbyrå hadde byen eit folketal på 9&nbsp;774 i 2007. I området kring al-Khader vert det dyrka vindruer, oliven og fiken. 

## Historie
Staden der al-Khader var først busett av kanaanittar. I 1953 vart det funne fem spydspissar frå 1000-talet fvt. med kanaanittisk inskripsjon. Inskripsjonen tyda «pila til 'Abd Labi't».

Al-Khader er kallla opp etter St. Georg som i arabisk kultur vert kalla «al-Khadr.» I følgje ei lokal seg vart St. Georg sett i fengsel i byen der det noverande St. Georg-klosteret står. Kjettingane som heldt han fast vart relikviar som vart sagt å ha lækjande krefter. 

Seint i osmansk styre (1516-1917), var al-Khader ein del av Bani Hasan sjeikdøme og *[[nahiyah]]*, som art styrt av Absiyeh-familien frå al-Walaja. I 1838 vart innbyggjarane klassifisert som muslimar av den engelske bibelforskaren Edward Robinson og Eli Smith. Seint på 1800-talet vart al-Khader skildra av Palestine Exploration Fund i *Survey of Western Palestine* som ein mellomstor landsby med ei «gresk kyrkje og kloster.» Han var omgjeve av vindruer og olivenlundar og «gravholer hogde ut i berget» nord for landsbyen.

Etter bygginga av Israel si sperring på Vestbreidda kring al-Khader, er fleire tusen mål med jordbruksjord blitt skild frå landsbyen, og landsbybuarane har ikkje tilkomst til dette området utan løyve. 

## Kjelder

**Denne artikkelen bygger på «[[:en:Al-Khader, Bethlehem|Al-Khader, Bethlehem]]» frå ,  den 1. oktober 2015.* 
*** oppgav desse kjeldene:*
*

## Bakgrunnsstoff
Nahalin

**Nahalin**, òg skrive **Nahhalin**, **Nahhaleen** eller **Nahaleen**, (arabisk نحالين) er ein palestinsk landsby i Betlehem guvernement, sørvest for Betlehem på Vestbreidda. Ordet *nahaleen* er arabisk for dei som samlar honning frå bier. Landsbyen var kjend for biehald og det finst framleis mange bikubar i Nahalin i dag. Landsbyen er òg lokalt kjend for mandlane sine og oliventre, vindruer, persille og grønsaker, hovudsakleg lauk og bønner. 

Landsbyen ligg innafor ein enklave i busetjingsblokka Gush Etzion, omgjeve av dei israelske busetjingane Gvaot, Rosh Tzurim, Neve Daniel og Betar Illit. 

## Historie
Ein har funne bysantinsk keramikk ved landsbyen. 

Dagens Nahalin vart bygd i ruinane av ein mellomalderlandsby. I 1596 stod Nahalin oppført i osmanske skattelister som ein del av Quds *[[nahiya]]* i Quds *[[liwa]]*. Han hadde eit folketal på 40 muslimske hushaldningar og 16 kristne hushaldningar. Han betalte skattar av kveite, bygg, druesirup eller melasse, og geiter eller bikubar. 

Den franske oppdagaren Victor Guérin vitja landsbyen i 1860-åra, og han skildra han som «eit virvar av små hus», med tobakksplantasjar kring. I 1883 skildra Palestine Exploration Fund landsbyen i *Survey of Western Palestine* som «ein mellomstor landsby, på ein slags naturleg terrasse nedanfor ein rygg, med ein stor dal i nord. I nord ligg det ei kjelde i dalen. Det ligg òg ei kjelde i sør. I aust ligg ein Mukam, med to store eiketre, heilag for Haj 'Aleiyan.» 

I folketeljinga i 1922, utført av Dei britiske mandatstyresmaktene, hadde Nahhalin eit folketal på 316, fire kristne og 312 muslimar. I folketeljinga i 1931 var folketalet i Nahhalin 440, (tre kristne og resten muslimar), i 98 busette hus.

I 1945 var folketalet i Nahhalin 620, alle arabarar, som eigde 16&nbsp;144 dekar land i følgje ei offisiell landmåling. Av dette var 1&nbsp;068 dekar var plantasjar og irrigert land, 4&nbsp;659 for korn, medan 63 dekar vart utbygd (urbant) land.

## Etter 1948
Den 28. mars 1954 utførte israelarar eit raid mot ein base for den arabiske legionen 4 kilometer utafor Nahalin. Dei israelske styrkane bommba på basen og plasserte sprengladningar og øydela sju hus i landsbyen, mellom anna moskeen medan fem personar i nasjonalgarden, tre i legionen og ei kvinne vart drepen, medan 18 sivile, inkludert kvinner og barn, vart skadde. 

## Kjelder

**Denne artikkelen bygger på «[[:en:Nahalin|Nahalin]]» frå ,  den 1. oktober 2015.* 
*** oppgav desse kjeldene:*
* 
* 
*Guérin, M. V.: (1869): *[http://www.archive.org/details/descriptiongogr06gugoog Description géographique, historique et archéologique de la Palestina. Judee]* Item notes: v. 1, pt. 3 (Judee, «Tome troisieme») s. 320
* 
*
*
*


## Bakgrunnsstoff
*Velkomen til Nahhalin
Tuqu'

**Tuquʿ** (arabisk تقوع}}, òg skrive **Teqoa**) er ein palestinsk by i Betlehem guvernement, 12&nbsp;km søraust for Betlehem på Vestbreidda. I følgje Palestinsk statistisk sentralbyrå (PCBS), hadde Tuqu' hadde eit folketal på 8&nbsp;881 i 2007. Byen er ein del av landsbygruppa 'Arab al-Ta'amira i lag med Za'atara, Beit Ta'mir, Hindaza, Khirbet al-Deir og al-Asakra. 

## Historie
### Oldtida
I følgje bibelske kjelder skal efratittane frå Betlehem og kalebittane frå Hebron ha grunnlagd Tekoa. Han var eit administrativt senter med festningsverk bygde av Rehoboam, konge av Juda for å verne staden mot ein invasjon frå sør.

Tekoa var fødestaden til Ira, son av Ikkesj, ein av krigarane til kong David, og til den hebraiske profeten Amos. Det var her Joab fann ei vis kvinne som lokka David til å føre Absalom attende til Jerusalem. Somme av innbyggjarane i Tekoa tok del i oppbygginga av murane kring Jerusalem etter dei kom attende frå det babylonske fangenskapet.

### Islamsk tid
Under krossfarane høyrte Tekoa til Den heilage grav-kyrkja. Mellomalderhistorikaren Vilhelm av Tyr skreiv at dei kristne i landsbyen hjelpte krossfararane under omleiringa av Jerusalem i 1099, ved å syne dei lokale vasskjelder og matressursar. Mange av landsbybuarane vart òg med i krossfararhæren. Zengid og dei muslimske styrkane hans erobra Tekoa i 1138. Tempelriddarane under Robert burgundaren klarte å ta byen attende, men tapte han igjen då Zengid-styrkane gjekk til motåtak, og området mellom byen og Hebron «var strødd med døde riddarar» i følgje Vilhelm av Tyr. Han skulda på riddarane fordi dei ikkje følgde etter dei flyktande muslimske styrkane, slik at dei kunne omgruppere seg og gå til nytt åtak. Den syriske geografen Yaqut al-Hamawi skildra staden som «ein landsby kjend for honningen sin» under eit besøk her i 1225.

I 1596 var landsbyen kalla Tuqu', og stod oppført i osmanske skattelister som ein del av i Quds *[[nahiya]]* i Quds *[[liwa]]*. Han hadde eit folketal på 62 muslimske hushaldningar og fem kristne hushaldningar. Han betalte skattar av kveite, bygg, oliven, vindruer eller frukttre, og geiter eller bikubar.

Den franske oppdagaren Victor Guérin vitja staden i 1863, og skildar ruinane av ei kyrkje som var nesten heilt øydelagd, og ein åttekanta døypefont, hogde ut av ei steinblokk av raudfarga kalkstein.

Palestine Exploration Fund skildra i *Survey of Western Palestine* i 1883 at Khirbet Tuqu' «verka å ha vore stor og viktig i kristen tid. Han er framleis busett av nokre få personar som bur i grotter. Her finst òg ein fin åttekanta døypefont.»

### Moderne tid
I følgje Applied Research Institute-Jerusalem (ARIJ), vart den moderne byen Tuqu' busett på ny i 1948 av arabarar frå den lokale 'Arab al-Ta'amira-stamma.

## Kjelder

**Denne artikkelen bygger på «[[:en:Tuqu&#39;|Tuqu&#39;]]» frå ,  den 1. oktober 2015.* 
*** oppgav desse kjeldene:*
*
* 
* 
* 
*
* 
* (s. 43-44, no. 174)
*
*

## Bakgrunnsstoff
*Velkomen til Taqu'
Al-Ubeidiya

**Al-Ubeidiya** (arabisk لعبيديّه) er ein palestinsk by 6&nbsp;km aust for Betlehem. Byen er ein del av Betlehem guvernement sentralt på Vestbreidda. I følgje Palestinsk statistisk sentralbyrå (PCBS), hadde al-Ubeidiya eit folketal på over 10&nbsp;753 i 2007. 

## Historie
Al-Ubeidiya er kalla opp etter St. Theodosius («Ibn Ubeid» på arabisk), som bygde og vart gravlagd i eit kloster 1&nbsp;km vest for byen, kjend som St. Theodosius-klosteret. Det vart opphavleg bygd på 400-talet, og Theodosius vart gravlagd der i 520. Det noverande bygget vart reist av krossfararar på 1100-talet. Mar Saba-klosteret, som vart bygd av St. Sabbas i 484, ligg lenger aust, men innafor kommunegrensa. Det ligg òg eit romersk basseng i sentrum av al-Ubeidiya som vart nytta av romarane i Palestina for å samle vatn. 

### Osmansk tid
Området vart, som resten av Palestina, ein del av Det osmanske riket i 1517. I 1596 stod Al-Ubeidiya oppført i osmanske skattelister, kalla *Dayr Bani 'Ubayd*, som ein del av Al-Quds *[[nahiya]]* i Al-Quds *[[liwa]]*. Han hadde eit folketal på 42 hushaldningar og 6 ungkarar, alle muslimar. Dei betalte skattar for kveite, bygg, tilfeldige inntekter, geiter og/eller bikubar. 

I 1863 vitja den franske oppdagaren Victor Guérin staden, som han kalla Deir Dosi, og skildra ruinane av klosteret. I 1883 skildra Palestine Exploration Fund landsbyen i *Survey of Western Palestine* som *Kh. Deir Ibn Obeid* og «ruinar av ein moderne landsby».

### Det britiske mandatet
I folketeljinga i 1922, utført av Dei britiske mandatstyresmaktene, hadde *Ibaidiyeh* ein muslimsk folkesetnad på 2&nbsp;000, 880 menn og 1&nbsp;120 kvinner. I folketeljinga i 1931 hadde *El Ubeidiya* 1&nbsp;187 innbyggjarar, framleis alle muslimar, 610 menn og 577 kvinner.

### Etter 1948
Etter den den arabisk-israelske krigen i 1948, og etter våpenkvileavtalen i 1949, var Al-Ubeidiya under jordansk styre.

Sidan 1997 har al-Ubeidiya vore styrt av Dei palestinske sjølvstyresmaktene (PNA).

## Kjelder


**Denne artikkelen bygger på «[[:en:Al-Ubeidiya|Al-Ubeidiya]]» frå ,  den 1. oktober 2015.* 
*** oppgav desse kjeldene:*
*
* 
* 
* 
*
* 
* 
*
Za'atara

**Za'atara** (arabisk زعتره) er ein palestinsk by eleven kilometer søraust for Betlehem. Byen ligg i Betlehem guvernement sentralt på Vestbreidda. I følgje Palestinsk statistisk sentralbyrå hadde byen eit folketal på over 6&nbsp;289 i 2007.

## Kjelder

**Denne artikkelen bygger på «[[:en:Za&#39;atara|Za&#39;atara]]» frå ,  den 1. oktober 2015.* 
*** oppgav desse kjeldene:*
'Arab al-Rashayida

**'Arab al-Rashayida** (arabisk عرب الرشايدة) er ein palestinsk landsby tolv kilometer aust for Jerusalem. Landsbyen ligg i Betlehem guvernement, sentralt på Vestbreidda. I følgje Palestinsk statistisk sentralbyrå hadde byen eit folketal på 1&nbsp;453 i 2007.

## Kjelder

**Denne artikkelen bygger på «[[:en:&#39;Arab al-Rashayida|&#39;Arab al-Rashayida]]» frå ,  den 1. oktober 2015.* 
*** oppgav desse kjeldene:*
Artas i Betlehem

**Artas** (arabisk أرطاس) er ein palestinsk landsby fire kilometer sørvest for Betlehem i Betlehem guvernement, sentralt på Vestbreidda. I følgje Palestinsk statistisk sentralbyrå hadde byen eit folketal på 3&nbsp;663 i 2007.

## Historie

Landsbyen vart ein del av Det osmanske riket i 1517 i lag med resten av Palestina, og i 1596 stod han oppført i skattelister som ein del av Quds *[[nahiya]]* i Quds *[[liwa]]*. Han hadde eit folketal på 32 muslimske hushaldningar.

Fram til 1800-talet, hadde innbyggjarane i Artas ansvar for Salomodammane, ei tunikt vassystem som gav vatn til  Betlehem og Herodium og Tempelhøgda eller Haram al-Sharif i Jerusalem. 

Den franske oppdagaren Victor Guérin vitja området i juli 1863, og han estimerte at landsbyen hadde kring 300 innbyggjarar. Mange av husa i landsbyen var bygde av gamle byggemateriale. 

I 1883 skildra Palestine Exploration Fund landsbyen i *Survey of Western Palestine* som «ein liten landsby høgt oppe i ei li, med gode kjelder bak.»

### Det britiske mandatet
I folketeljinga i 1922, utført av Dei britiske mandatstyresmaktene, hadde Urtas eit folketal på 433, dei fleste muslimar, medan 44 var kristne. I folketeljinga i 1931 var folketalet i Artas 619 i 123 busette hus.

I 1945 auka folketalet i Artas til 800, alle arabarar, som eigde 4&nbsp;304 dekar land i følgje ei offisiell landmåling. Av dette var 894 dekar var plantasjar og irrigert land, 644 for korn, medan 54 dekar vart utbygd (urbant) land.

## Kjelder


**Denne artikkelen bygger på «[[:en:Artas, Betlehem|Artas, Betlehem]]» frå ,  den 1. oktober 2015.* 
*** oppgav desse kjeldene:*
*
* 
* 
*
* 
*
*
*F de Saulcy (1872): *[http://www.archive.org/details/voyageenterresa02saulgoog Voyage en terre sainte]* Vol 2.
*
*
*
*, London


## Bakgrunnsstoff
*Velkomen til Artas
Al-Asakra

**Al-Asakra** (arabisk العساكرة) er ein palestinsk landsby i Betlehem guvernement, sør og sentralt på Vestbreidda, 4,5 kilometer søraust for Betlehem. Han er ein del av Jannatah kommune. I følgje Palestinsk statistisk sentralbyrå hadde landsbyen eit folketal på over 1&nbsp;001 innbyggjarar i 2006. 

## Kjelder

**Denne artikkelen bygger på «[[:en:Al-Asakra|Al-Asakra]]» frå ,  den 1. oktober 2015.* 
*** oppgav desse kjeldene:*
Dar Salah

**Dar Salah** (arabisk دار صلاح) er ein palestinsk landsby seks kilometer aust for Betlehem. Landsbyen ligg i Betlehem guvernement sør på Vestbreidda. I følgje Palestinsk statistisk sentralbyrå hadde landsbyen eit folketal på 3&nbsp;373 i 2007.

## Kjelder

**Denne artikkelen bygger på «[[:en:Dar Salah|Dar Salah]]» frå ,  den 1. oktober 2015.* 
*** oppgav desse kjeldene:*
Khirbet al-Deir

**Khirbet al-Deir** (arabisk خربة الدير) er ein palestinsk by ti kilometer sør for Betlehem. Byen ligg i Hebron guvernement sentralt på Vestbreidda. I følgje Palestinsk statistisk sentralbyrå hadde byen eit folketal på over 1&nbsp;564 i 2006.

## Kjelder

**Denne artikkelen bygger på «[[:en:Khirbet al-Deir|Khirbet al-Deir]]» frå ,  den 1. oktober 2015.* 

## Bakgrunnsstoff
*Velkomen til Kh. al-Dayr
Wadi Fukin

**Wadi Fukin** (arabisk وادي فوقين) er ein palestinsk landsby på Vestbreidda, åtte kilometer sørvest for Betlehem i Betlehem guvernement. Landsbyen ligg mellom  Den grøne linja og Israel si sperring på Vestbreidda. I følgje Palestinsk statistisk sentralbyrå hadde Wadi Fukin eit folketal på over 1&nbsp;168 i 2007. 

## Historie
Ein har gjort funn frå antikken i området, som ruinaen av eit kapell, cisterner, gravholer i berget, kolumbarium og bysantinsk keramikk.

### Osmansk tid
I 1596 stod Wadi Fukin oppført i osmanske skattelsiter som *Fuqin*, og ein del av Quds *[[nahiya]]* i Quds *[[liwa]]*. Folkesetnaden var på 20 hushaldningar, berre muslimar, som betalte skatt for kveite, bygg, oliven, druesirup/melasse, geiter og/eller bikubar.

Den franske oppdagaren Victor Guérin vitja landsby i 1863, som han skildra som «delvis i ruinar», med berre få innbyggjarar. Han fann fleire eldgamle gravholder hogde ut i berget.

I 1883 skildra Palestine Exploration Fund landsbyen i *Survey of Western Palestine* som Wad Fukin og «ein liten steinlandsby i ei åsside, med ei god kjelde i dalen nedanfor i sørvest. Det ligg hagar med appelsinar og sitronar nær kjelda. Vest for landsbyen er det hogde ut gravholer. I aust ligg ei anna kjelde, Ain el Keniseh.»

### Det britiske mandatet period
I folketeljinga i 1922, utført av Dei britiske mandatstyresmaktene hadde Wadi Fukin eit folketal på 149, alle muslimar. I folketeljinga i 1931 var folketalet i Wadi Fukin 205, framleis alle muslimar, i 45 busette hus.

I 1945 hadde Wady Fukin 280 innbyggjarar, alle arabarar, som eigde 8&nbsp;631 dekar land i følgje ei offisiell landmåling. Av dette var 226 dekar var plantasjar og irrigert land, 863 for korn, medan 6 dekar vart utbygd (urbant) land.

### Etter 1948
Før den arabisk-israelske krigen i 1948 vart Wadi Fukin raida av Haganah fleire gonger, og mange innbyggjarar flykta til Dheisheh-leiren like sør for Betlehem. Dei kom heim att under jordansk okkupasjon av Vestbreidda og flykta igjen då Jordan tapte Vestbreidda til Israel under seksdagarskrigen i 1967. I 1972 fekk innbyggjarane løyve til å vende heim att til Wadi Fukin mot at dei bygde husa sine i løpet av ein månad.

## Kjelder

**Denne artikkelen bygger på «[[:en:Wadi Fukin|Wadi Fukin]]» frå ,  den 1. oktober 2015.* 
*** oppgav desse kjeldene:*
*
* 
* 
* 
* 
*
*
* 
*


## Bakgrunnsstoff
*Velkomen til Wadi Fukin
Jurat ash Sham'a

**Jurat ash-Sham'a** (arabisk جورة الشمعة) er ein palestinsk landsby ti kilometer sør for Betlehem. Landsbyen ligg i Betlehem guvernement, sør på Vestbreidda. I følgje Palestinsk statistisk sentralbyrå hadde landsbyen eit folketal på 1&nbsp;491 i 2007. 
## Kjelder

**Denne artikkelen bygger på «[[:en:Jurat ash Sham&#39;a|Jurat ash Sham&#39;a]]» frå ,  den 1. oktober 2015.* 
*** oppgav desse kjeldene: *
Al-Walaja

**Al-Walaja** eller **Al Walaja** (arabisk الولجة) er ein palestinsk landsby på Vestbreidda, fire kilometer nordvest for Betlehem. Han er ein enklave i Separasjonssonen, nær den grøne linja. al-Walaja er i dag i Betlehem guvernement og delvis i Jerusalem kommune. I følgje Palestinsk statistisk sentralbyrå hadde landsbyen eit folketal på 2&nbsp;041, hovudsakleg muslimske innbyggjarar i 2007.

Al-Walaja vart avfolka under den arabisk-israelske krigen i 1948, i oktober 1948. Han tapte kring 70 % av landområdet sitt, vest for den grøne linja. 

## Historie
I 1596 stod Al-Walaja oppført i osmanske skattelister som ein del av Quds *[[nahiya]]* i Quds *[[liwa]]*. Han hadde eit folketal på 100 muslimske hushaldningar og ni ungkarar og betalte skatt for kveite, bygg, sommaravlingar, vindruer or frukttre, and geiter eller bikubar.

Seint på 1800-talet vart Al-Walaja skildra som ein «ganske stor» landsby bygd av stein. 

## Kjelder

**Denne artikkelen bygger på «[[:en:Al-Walaja|Al-Walaja]]» frå ,  den 1. oktober 2015.* 
*** oppgav desse kjeldene:*
*Conder, Claude Reignier and H.H. Kitchener (1881): *[http://www.archive.org/details/surveyofwesternp03conduoft The Survey of Western Palestine: memoirs of the topography, orography, hydrography, and archeology].* London: Committee of the Palestine Exploration Fund. **vol 1**, **vol 3**
* 
*  s.&nbsp;206-207
* 

## Bakgrunnsstoff
*Velkomen til al-Walaja
The 2nd Law

***The 2nd Law*** er det sjette studioalbumet til det engelske alternativ rock-bandet Muse. Det blei utgjeve den 1. oktober 2012 i Storbritannia og andre stadar den 28. september, 2. oktober og 3. oktober på selskapa Warner Bros. Records og Helium-3. Tittelen på albumet refererar til termodynamikken si andre hovudsetning. Albumet blei spelt inn i løpet av ti månader ved Capitol Studios og Eastwest Studios i Los Angeles, Shangri La Studios i Malibu og AIR Studios i London. Albumet var hovudsakleg eigenprodusert av bandet, med unntak av songen «Follow Me» som var produsert saman med elektronika trioen Nero.

Albumet fekk generelt gode meldingar frå kritikarar. Det kom på topp ti-lista i 31 land og nådde førsteplassen i 13 land. Albumet blei nominert til beste rockealbum på den 55. Grammy Awards-utdelinga, og den andre songen pa albumet, «Madness», blei nominert til beste rocke-song. Den tredje songen, «Panic Station», blei også nominert til beste rockesong på den 56. Grammy Awards-utdelinga. 

## Spor

## Kjelder

**Denne artikkelen bygger på «[[:en:The 2nd Law|The 2nd Law]]» frå ,  den 1. oktober 2015.*
Per Kristoffersen

**Per Kristoffersen** () er ein norsk tidlegare fotballspelar som spelte for Fredrikstad FK, kjend under kallenamnet «Snæbbus». Han var med på seks triumfar, tre seriemeisterskap og tre cupmeisterskap, med klubben.

### Klubbspel
Kristoffersen var midtspiss i Fredrikstad i over tolv sesongar, 1956-68. Allereie i 1957 kunne han glede seg over stor suksess med siger 6-1 i seriefinalen mot Odd, og 4-0 i cupfinalen mot Sandefjord. Samstundes vart han toppskårar i serien, ein prestasjon han kopierte i 1960, 1961 og 1966. Etter å ha tapt mot Lillestrøm SK i seriefinalen 1959, fekk FFK revansje med 6-2 mot same Lillestrøm året etter. I 1961 gjentok Kristoffersen prestasjonen frå 1957; siger i seriefinalen og siger i cupfinalen, samt toppskårar i Hovedserien. «Snæbbus» og FFK vann bronsemedaljen i 1. divisjon 1961/62, den såkalla maratonserien, og sølvmedaljar i 1964 og 1966. I cupen måtte FFK tole finaletap 1-2 mot Skeid i 1963, men fyrst etter ekstraomgangar. Eit siste høgdepunkt opplevde Kristoffersen då FFK vann NM-finalen 1966 med 3-2 over Lyn. Han la opp i 1968, etter å ha skåra 146 mål i norsk toppserie. Einast fire spelarar i norsk toppfotball har sidan overgått skyttarkongen «Snæbbus» i talet på nettkjenningar.

Kristoffersen debuterte 12. juni 1957 på Ullevaal stadion då Noreg overraska stort og vann over Ungarn med 2-1. I tida fram til hans 25. og siste landskamp i 1966 var det inn og ut av laget for den snøgge og skotviljuge midtspissen, som skåra til saman seks landslagsmål. 

## Merittar
*Seriemeister: 1957, 1960 og 1961 med Fredrikstad
*Noregsmeister: 1957, 1961 og 1966 med Fredrikstad
Fotballspelaren Roar Johansen

**Roar Johansen** () var ein norsk fotballspelar frå Fredrikstad som vann tre seriegull og tre cupgull med Fredrikstad Fotballklubb i tida 1957-66.

Johansen var forsvarsspelar i FFK i 15 sesongar, 1953-67. I 1957 og på ny i 1961 var han med å vinne både seriemesterskapen og cupfinalen, og vart såleis to gongar norsk dobbelmeister. Vidare vart han seriemeister i 1960 og cupmeister i 1966.  

Johansen debuterte på det norske landslaget i 1958 og spelte i alt 61 landskampar i tida fram til han la opp i 1967. I åra 1960 til 1967 var han etter kvart eit fast innslag på høgrebacken og spelte 54 landskampar på rad, ein prestasjon ingen annan har gjort han etter. Høgdepunktet på landslaget var den sensasjonelle 3–0-sigeren over Jugoslavia i ein VM-kvaifiseringskamp på Ullevaal stadion i Oslo, 16. juni 1965.

Johansen døydde 23. oktober 2015.

## Merittar
*Seriemeister: 1957, 1960 og 1961 med Fredrikstad
*Noregsmeister: 1957, 1961 og 1966 med Fredrikstad

## Kjelder

**Denne artikkelen bygger på «[[:nb:Fotballspelaren Roar Johansen|Fotballspelaren Roar Johansen]]» frå ,  den 2. oktober 2015.*